CELEX: 62012TN0526
Language: sl
Date: 2012-12-05 00:00:00
Title: Zadeva T-526/12: Tožba, vložena 5. decembra 2012 – AXA Versicherung proti Komisiji

2.2.2013   
            
            
               SL
            
            
               Uradni list Evropske unije
            
            
               C 32/24
            
         Tožba, vložena 5. decembra 2012 – AXA Versicherung proti Komisiji
   (Zadeva T-526/12)
   2013/C 32/38
   Jezik postopka: nemščina
   
      Stranki
   
   
      Tožeča stranka: AXA Versicherung AG (Köln, Nemčija) (zastopniki: C. Bahr, S. Dethof in A. Malec, odvetniki)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               izpodbijano zavrnitev razglasi za nično;
            
         
               —
            
            
               podredno, izpodbijano zavrnitev razglasi za delno nično;
            
         
               —
            
            
               toženi stranki naloži plačilo stroškov postopka.
            
         
      Tožbeni razlogi in bistvene trditve
   
   Tožeča stranka izpodbija zavrnitev na podlagi molka Komisije, s katero je ta zavrnila drugi zahtevi tožeče stranke za dostop do dokumentov Komisije v zadevi COMP/39125 - Autoglas.
   Tožeča stranka v podporo tožbi navaja štiri tožbene razloge.
   
               1.
            
            
               Prvi tožbeni razlog: kršitev dolžnosti konkretne in posamične preučitve zahtevanih dokumentov na podlagi členov 2 in 4 Uredbe (ES) št. 1049/2001 (1)
               
               
                           —
                        
                        
                           Tožeča stranka na tem mestu zatrjuje, da Komisija ni izpolnila dolžnosti glede konkretne in posamične preučitve zahtevanih dokumentov na podlagi členov 2 in 4 Uredbe št. 1049/2001. Nasprotno, zadevne dokumente naj bi razvrstila protipravno na podlagi formalnih meril.
                        
                     
         
               2.
            
            
               Drugi tožbeni razlog: kršitev členov 4(2), prva in druga alinea, in 4(3), drugi pododstavek, Uredbe št. 1049/2001 zaradi zavrnitve dostopa do določenih dokumentov iz spisa
               
                           —
                        
                        
                           Tožeča stranka v okviru drugega tožbenega razloga trdi, da je Komisija protipravno preširoko razlagala področje uporabe izjeme iz člena 4(2) Uredbe 1049/2001. Tožeča stranka meni, da niti ni bilo oslabljeno varstvo poslovnih interesov v smislu člena 4(2), prva alinea, Uredbe št. 1049/2001 niti se Komisija ne bi smela sklicevati na varstvo namena preiskav v smislu člena 4(2), tretja alinea, Uredbe št. 1049/2001.
                        
                     
                           —
                        
                        
                           Dalje naj ne bi bil resno oslabljen postopek odločanja (člen 4(3), drugi pododstavek, Uredbe št. 1049/2001).
                        
                     
                           —
                        
                        
                           Poleg tega naj bi Komisija napačno zanikala prevladujoč javni interes za razkritje zahtevanih dokumentov.
                        
                     
         
               3.
            
            
               Tretji tožbeni razlog: kršitev člena 4(6) Uredbe št. 1049/2001 zaradi popolne zavrnitve dostopa do določenih dokumentov
               
                           —
                        
                        
                           Tožeča stranka na tem mestu zatrjuje, da je Komisija kršila člen 4(6) Uredbe št. 1049/2001, ker ni dovolila niti delnega dostopa do zadevnih dokumentov. Tožeča stranka dalje navaja, da Komisija v nasprotju z določbami Uredbe št. 1049/2001 ni preučila zahteve za delni dostop do dokumentov.
                        
                     
         
               4.
            
            
               Četrti tožbeni razlog: kršitev členov 4(2), prva in tretja alinea, 4(3), drugi pododstavek, in 4(1)(b) Uredbe št. 1049/2001 zaradi zavrnitve dostopa do celotne različice kazala njenega spisa
               
                           —
                        
                        
                           Tožeča stranka v okviru tega tožbenega razloga trdi, da je Komisija preširoko razlagala pogoje za uporabo izjeme iz člena 4 Uredbe št. 1049/2001 tudi glede njene zahteve do dostopa do neokrnjene različice kazala. Meni, da tudi tu nista mogla biti oslabljena varstvo poslovnih interesov v skladu s členom 4(2), prva alinea, Uredbe št. 1049/2001 in varstvo namena preiskav v skladu s členom 4(2), tretja alinea, Uredbe št. 1049/2001.
                        
                     
                           —
                        
                        
                           Dalje zatrjuje, da tudi ni bilo oslabljeno varstvo zasebnosti v skladu s členom 4(1)(b) Uredbe št. 1049/2001.
                        
                     
         
      (1)  Uredba Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL, posebna izdaja v slovenščini, poglavje 1, zvezek 3, str. 331).